CELEX: 31999R1218
Language: lt
Date: 1999-06-14 00:00:00
Title: 1999 m. birželio 14 d. Komisijos reglamentas (EB) Nr. 1218/1999 dėl tam tikrų prekių klasifikavimo Kombinuotojoje nomenklatūroje

Svarbus teisinis pranešimas

|

31999R1218

Oficialusis leidinys L 148 , 15/06/1999 p. 0009 - 0013

		Komisijos reglamentas (EB) Nr. 1218/19991999 m. birželio 14 d.dėl tam tikrų prekių klasifikavimo Kombinuotojoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 861/1999 [2], ypač į jo 9 straipsnį,(1) kadangi, siekiant užtikrinti, kad būtų vienodai taikoma minėto reglamento priede išdėstyta Kombinuotoji nomenklatūra, būtina patvirtinti priemones, susijusias su šio reglamento priede nurodytų prekių klasifikavimu;(2) kadangi Reglamente (EEB) Nr. 2658/87 nustatytos Kombinuotosios nomenklatūros aiškinimo bendrosios taisyklės taip pat taikomos bet kuriai kitai nomenklatūrai, kuri visiškai ar iš dalies paremta Kombinuotąja nomenklatūra arba kuria nustatomas papildomas Kombinuotosios nomenklatūros padalijimas ir kuri, siekiant taikyti tarifus ir kitas su prekyba susijusias priemones, yra įdiegta specialiomis Bendrijos nuostatomis;(3) kadangi pagal minėtas bendrąsias taisykles prekės, apibūdintos šio reglamento priedo lentelės 1 skiltyje, turi būti klasifikuojamos pagal tam tikrus 2 skiltyje nurodytus KN kodus, remiantis 3 skiltyje išdėstytais paaiškinimais;(4) kadangi tikslinga, kad pagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacijos apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri neatitinka šio reglamento, turėtojas pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalies nuostatas ir toliau galėtų ja remtis dar 60 dienų;(5) kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę,PRIĖMĖ ŠĮ REGLAMENTĄ:1 straipsnisPrekės, apibūdintos šio dokumento priedo lentelės 1 skiltyje, Kombinuotojoje nomenklatūroje klasifikuojamos pagal atitinkamus KN kodus, nurodytus minėtos lentelės 2 skiltyje.2 straipsnisPagal Bendrijoje galiojančias priemones, susijusias su dvigubos kontrolės sistemomis ir su ankstesne bei grįžtamąją galią turinčia Bendrijos priežiūra tų tekstilės produktų, kurie importuojami į Bendriją, informacija apie privalomus tarifus, kurią valstybių narių muitinės suteikė dėl prekių klasifikavimo Kombinuotojoje nomenklatūroje ir kuri jau neatitinka šio reglamento, pagal Reglamento (EEB) Nr. 2913/92 12 straipsnio 6 dalies nuostatas galima remtis dar 60 dienų.3 straipsnisŠis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1999 m. birželio 14 d.Komisijos varduMario MontiKomisijos narys[1] OL L 256, 1987 9 7, p. 1.[2] OL L 108, 1999 4 27, p. 11.[3] OL L 302, 1992 10 19, p. 1.--------------------------------------------------PRIEDAS+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++Prekių aprašymas | Klasifikavimas KN kodas | Paaiškinimai |(1) | (2) | (3) |1.3 × 3 m dydžio sodo tentas, kurį sudaro austas audinys iš siauresnių kaip 5 mm pločio polietileno juostų, iš abiejų pusių aptrauktų plastikine medžiaga, kurią galima matyti plika akimi. Gaminys pateikiamas su metaliniais ramsčiais, kurie sudaro jo rėmą, ir įtempiamaisiais įtaisais, kuriais jis pritvirtinamas prie žemės. | 39269091 | Klasifikavimas nustatomas pagal Kombinuotosios nomenklatūros aiškinimo 1, 3 b ir 6 bendrųjų taisyklių nuostatas, 59 skirsnio 2 pastabos a punktą bei KN kodų 3926, 392690 ir 39269091 formuluotę. |2.Lengvas laisvas megztas drabužis (100 % medvilnės) trumpomis rankovėmis, išmargintas dekoratyviais motyvais, siekiantis šlaunų vidurį (bendras ilgis 90 cm). Jis turi apvalią iškirptę su prisiūtu megzto audinio krašteliu. Drabužio apačia ir rankovių galai yra apsiūti, o apačioje iš abiejų šonų yra maždaug 10 cm skeltukai.(Suknelė)(Žr. nuotrauką Nr. 580) | 61044200 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6104 ir 61044200 formuluotę. Taip pat žr. Kombinuotosios nomenklatūros KN kodų 61044100–61044900 aiškinamąsias pastabas. Drabužio negalima klasifikuoti kaip naktinių marškinių, nes dėl jo savybių jį galima vilkėti tiek lovoje, tiek ir kitur, todėl jis nėra skirtas vilkėti tik arba iš esmės kaip naktinis drabužis. Dėl drabužio ilgio jo negalima klasifikuoti pagal KN kodą 6109. |3.Lengvas laisvas berankovis megztas drabužis (100 % medvilnės), išmargintas dekoratyviais motyvais, siekiantis žemiau kelių (bendras ilgis 120 cm). Jis turi gilią apvalią iškirptę su prisiūtu megzto audinio krašteliu. Drabužio apačia yra apsiūta, o apačioje iš abiejų šonų yra maždaug 22 cm skeltukai.(Suknelė)(Žr. nuotrauką Nr. 581) | 61044200 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas bei KN kodų 6104 ir 61044200 formuluotę. Taip pat žr. Kombinuotosios nomenklatūros KN kodų 61044100–61044900 aiškinamąsias pastabas. Drabužio negalima klasifikuoti kaip naktinių marškinių, nes dėl jo savybių jį galima vilkėti tiek lovoje, tiek ir kitur, todėl jis nėra skirtas vilkėti tik arba iš esmės kaip naktinis drabužis. Dėl drabužio ilgio jo negalima klasifikuoti pagal KN kodą 6109. |4.Drabužis iš nedažyto 100 % poliamido austo audinio, kurio storis 0,1 mm, iš vidaus aptraukto neakyto plastiko medžiaga (poliuretanu), turintis dygsniuotą pamušalą.Drabužis su dviem apykaklėm, iš kurių viena pasiūta iš megzto šepečiuoto pūkinio audinio. Jis yra per visą priekį susegamas spaudėmis kairę pusę užmetus ant dešinės.Drabužis turi ilgas rankoves su užtrauktukais jų apačioje ir dvi kišenes, įsiūtas ties juosmeniu.Drabužis siekia šlaunis (bendras ilgis 75 cm), o jo apačią galima sutraukti.(Drabužis panašus į striukę su gobtuvu)(Žr. nuotrauką Nr. 583) | 62019300 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 59 skirsnio 2 pastabos a punkto 1 papunktį, 62 skirsnio 8 pastabą bei KN kodų 6201 ir 62019300 formuluotę. Drabužis pasiūtas iš audinio, kurio padengimo negalima matyti plika akimi. |5.Austas berankovis drabužis iš dviejų atspalvių sintetinio audinio (100 % nailono), dengiantis viršutinę kūno dalį iki klubų. Jis turi trikampę iškirptę ir priekyje visas užtraukiamas užtrauktuku, o apačioje sutraukiamas elastine juosta.Plačių prakarpų rankovėms apatinės dalys yra iš dalies elastinės. Drabužis turi išorinę kišenę, užsegamą juostele su lipukais, diržo kilpas ir reguliuojamą medžiaginį diržą su suveržiamuoju įtaisu.Visas drabužis yra su pamušalu. Jis pasiūtas iš dviejų palų priekyje ir vienos palos nugaroje. Visos palos yra iš akyto plastiko medžiagos.(Kitas drabužis)(Žr. nuotrauką Nr. 582) | 62114390 | Klasifikavimas nustatomas pagal Kombinuotosios nomenklatūros aiškinimo 1 ir 6 bendrųjų taisyklių nuostatas, 62 skirsnio 8 pastabą bei KN kodų 6211, 621143 ir 62114390 formuluotę. Taip pat žr. suderintos sistemos 6211 pozicijos aiškinamąsias pastabas. Atsižvelgiant į drabužio savybes, jis negali būti laikomas 6307 pozicijoje klasifikuojama gelbėjimo liemene. |6.3 × 3 m dydžio sodo tentas, kurį sudaro storas 100 % medvilnės austas audinys. Gaminys pateikiamas su metaliniais ramsčiais, kurie sudaro jo rėmą, ir įtempiamaisiais įtaisais, kuriais jis pritvirtinamas prie žemės.Iš audinio suformuojamas stogas, dengiantis keturis ramsčius.(Žr. nuotrauką Nr. 588) | 63069100 | Klasifikavimas nustatomas pagal Kombinuotosios nomenklatūros aiškinimo 1, 3 b ir 6 bendrųjų taisyklių nuostatas, 63 skirsnio 1 pastabą bei KN kodų 6306 ir 63069100 formuluotę. Šio gaminio negalima laikyti palapine, kadangi visi keturi jo šonai yra atviri. |--------------------------------------------------